PURGUNTA 5
Kuma ku N pudi lida ku buliduris na skola?
KE KU BU NA FASIBA?
Imaẑina es sena: Tomas ka misti bai skola aos. Nin amaña. Nin nunka. Tudu kumsa tris mis atras oca si kolegas di skola spalia mintida kontra el. Dipus e pul nomis di gozu. Utru ora algin ta bati si kadernus i finji kuma i ka nota, o un algin na grupu di jintis ta dal na kosta, i ora ku Tomas vira pa jubi, i ka ta sibi i kin ku dal. Aonti situason torna mas pior oca Tomas risibi un email di algin ku na ameasal . . .
Si bu seduba Tomas, kuma ku bu na reaẑiba?
PENSA UN BOKADU!
I ten ke ku bu pudi fasi! Na bardadi bu pudi vensi buliduris sin geria ku elis. Kuma?
KA BU REAẐI. Biblia fala: “Tulu ta pajiga tudu si raiba, ma algin jiru ta kontrolal.” (Ditus 29:11) Si bu manti kalmu, kila pudi fasi buliduris sai bu tras, pabia e na oja kuma bu ka medi elis.
KA BU TORNA. Biblia fala: “Ka bo torna ningin mal pa mal.” (Romanus 12:17) Si bu tenta vinga, kila na piora so situason.
DISVIA DI PURBLEMA. Biblia fala: “Algin ku ta pensa diritu i ta oja pirigu, i bai sukundi”. (Ditus 22:3) Te nunde ki pusivel, ivita di jintis ku pudi kausau purblema ku situasons nunde ku bu pudi sufri na mon di buliduris.
DA RESPOSTA KE KA SPERA. Biblia fala: “Bon rasposta ta kalma raiba”. (Ditus 15:1) Te mesmu bu pudi tenta da un resposta ngrasadu. Pur izemplu, si un bulidur fala kuma bu gurdu, bu pudi fasi ẑestus bu fala: “I bardadi N pirsisa di pirdi alguns kilus!”
BAI BU KAMIÑU. Nora di 19 anu di idadi fala: “Silensiu ta mostra kuma bu sedu maduru i bu mas forti di ki algin ku na buliu, tambi i ta mostra kuma bu pudi kontrola bu kabesa, kusa ku bulidur ka sibi fasi.” — 2 Timótiu 2:24.
DISENVOLVI BU AUTOKONFIANSA. Buliduris pudi nota si kontra se provokason na tene efeitu na bo. Ma, manga di buliduris na disisti di bo si e oja di kuma se provokason ka tene efeitu na bo.
KONTA UN ALGIN. Un algin ku ciga di sedu pursor fala sin: “N na nsentiva tudu kilis ku na sufri na mon di buliduris pa e konta un algin. I kusa sertu di fasi, tambi i pudi proteẑi algin di buliduris.”
kea_Latn kea_Latn ewe_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn